Fintan er eldra fótbóltsliðið hjá føroyingafelagnum í Aalborg. Fintan venur fríggjadagar í Skolehallen á Filstedvejens Skole í Vejgaard. Til hvørja venjing gjalda luttakandi limir 10 kr. í eina felagspulju til eina Fintuveitslu, sum fótbóltsleikararnir sjálvir skipa fyri. Álaborg betalir fyri leigu av høllini. Ábyrgdarpersónur í Fintuni er Pætur Zachariasson. Innandura Herningvej (sum ikki longur venur í Herningvej) er nýggjara fótbóltsliðið hjá føroyingafelagnum í Aalborg, sum hvørt sunnukvøld venur á Vejgaard Østre Skole. Til hvørja venjing er tað frítt at gjalda 10 kr. í eina felagspulju til ein hugnadag/kvøld, sum Herningvejleikararnir sjálvir skipa fyri. Álaborg betalir fyri leigu av høllini. Ábyrgdarpersónur hjá Innandura Herningvej er Pauli Joensen. Eitt flogbóltslið varð stovnað av føroyingafelagnum í Aalborg í 2018. Hesar venja mánakvøld í fimleikahøllini í Aalborghus Gymnasium á Sohngårdholmsvej 60 í Aalborg. Álaborg betalir fyri leigu av høllini. Ábyrgarpersónur hjá flogbóltsliðinum er Brynja Brynjarsdóttir Jacobsen. Foreldur og børn fimleikur: Herningvej Skole, annaðhvønn leygardag kl. 10.30-11.30 Í 2019 søkti føroyingafelagið um peningaligan stuðul til at seta føroyskt fimleikalið fyri børn á stovn. Stuðulin fyri barna- og ungdómsarbeiði varð játtaður av MMR í 2019. Fimleikur er fast annaðhvønn leygardag í líka vikum kl. 10: 30-11: 30. Málbólkurin eru gentir og dreingir í aldrinum 2–7 ár. Um yngri ella eldri børn hava áhuga at koma, er sjálvandi eisini pláss fyri teimum. Venjararar eru Bogi Sørensen og Rebekka Fuglø Stórur áhugi er fyri føroyskum dansi í Aalborg eina til tvær ferð um mánaðin. Uttan at hava lýst alment hava 18 fólk teknað seg til føroyskan dans. Hóast hetta vantar ein/fleiri skiparar og/ella ábyrgarpersónar til føroyska dansin í Aalborg. Ynskir tú at skipa ella gerast ábyrgarpersónur og endurstovna føroyska dansin í Aalborg, ert tú vælkomin at seta teg í samband við nevndina á alaborg @ alaborg. fo. Nevndin í føroyingafelagnum hjálpir til at finna nøktandi høli til føroyska dansin í kommununi. Felagshølini, Álastova, á Forchhammersvej 5-7 eru sjálvsagt eisini tøk til føroyskan dans eina til tvær ferð um mánaðin. Túnatos: føroyingakaffi fyri 50 + Ein bólkur fyri føroyingar, sum ynskja at hittast og tosa um føroysk viðurskifti og halda hugnakvøld saman. Tað eru fleiri, ið hava teknað seg til Túnatos, men tað er ikki sett ígongd enn. Ynskir tú at gerast ein partur av hesum netverki og/ella gerast ábyrgdarpersónur, ert tú vælkomin at senda føroyingafelagnum ein teldupost á alaborg @ alaborg. fo.